32001R2511
L 339/17
JURNALUL OFÍCIAL AL UNIUNII EUROPENE
REGULAMENTUL (CE) NR. 2511/2001 AL COMISIEI
din 20 decembrie 2001
de modificare a Regulamentului (CE) nr. 32/2000 al Consiliului în vederea prelungirii contingentelor tarifare comunitare pentru produsele prelucrate din iută și nucă de cocos
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 32/2000 al Consiliului din 17 decembrie 1999 privind deschiderea și modul de gestionare a contingentelor tarifare comunitare consolidate în GATT și a altor contingente tarifare comunitare, definirea modalităților de modificare sau adaptare a contingentelor menționate anterior și abrogarea Regulamentului (CE) nr. 1808/95 (1), în special articolul 9 alineatul (1) litera (b) a doua liniuță,
întrucât:
(1)
În conformitate cu oferta făcută de Comunitate în cadrul Conferinței Organizației Națiunilor Unite pentru comerț și dezvoltare (UNCTAD), și în paralel cu schema sa de preferințe generalizate (SPG), din 1971, Comunitatea a deschis pentru produsele prelucrate din iută și nucă de cocos, originare din anumite țări în curs de dezvoltare, preferințe tarifare constând în reducerea progresivă a taxelor din Tariful Vamal Comun și, între 1978 și 31 decembrie 1994, în suspendarea totală a taxelor respective.
(2)
De la intrarea în vigoare, la 1 ianuarie 1995, a noii scheme SPG, Comunitatea a procedat în mod autonom, în afara GATT, la deschiderea de contingente tarifare comunitare cu taxă zero pentru produsele prelucrate din iută și nucă de cocos, în Regulamentul (CE) nr. 764/96 al Consiliului (2), astfel cum a fost modificat prin Regulamentele (CE) nr. 1401/98 (3) și (CE) nr. 32/2000, pentru cantități stabilite, până la 31 decembrie 2001. Întrucât SPG se prelungește până la 31 decembrie 2004 printr-un regulament al Consiliului, este necesară prelungirea regimului privind produsele prelucrate din iută și nucă de cocos până la 31 decembrie 2004.
(3)
Măsurile prevăzute în prezentul regulament sunt în conformitate cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
La numerele de ordine 09.0107, 09.0109 și 09.0111 din anexa III la Regulamentul (CE) nr. 32/2000, cuvintele „de la 1.1.2000 până la 31.12.2000 și de la 1.1.2001 până la 31.12.2001” din coloana a cincea (Perioada contingentară) se înlocuiesc cu cuvintele „de la 1.1.2002 până la 31.12.2002, de la 1.1.2003 până la 31.12.2003 și de la 1.1.2004 până la 31.12.2004”.
Articolul 2
Prezentul regulament întră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2001.